Scherrie Payne

Scherrie Payne (født 4. november 1944 i Detroit) var en soul-sanger fra USA, mest kjent som medlem av The Supremes i gruppas siste år.

Før dette var Payne hovedsanger i gruppa The Glass House, som i perioden fra 1969 til 1972 gav ut to album og ni singler. De fikk en hit med «Crumbs Off the Table», som kom inn på topp 10 på Billboards rhythm-and-blues-liste. Gruppa blei oppløst i 1972.Oversikt over listeplasseringene til The Glass House, på nettstedet Allmusic.com; besøkt 13. februar 2016.

Payne kom inn i The Supremes i 1973 som ny hovedsanger etter at Jean Terrell, som hadde overtatt for Diana Ross, gikk ut. Interessen for gruppa var da fallende, både blant publikum og i plateselskapet Motown. Med Payne i front gikk The Supremes mer over til disco-musikk, og de fikk flere gode plasseringer på de spesialiserte sjangerlistene.James Arena: First Ladies of Disco. 32 Stars Discuss the Era and Their Singing Careers, McFarland 2013, ISBN 9780786475810, side 165 f.

I 1977 blei gruppa oppløst, da Mary Wilson ville forsøke seg på solokarriere. Payne og Susaye Greene ønska å fortsette, men Motown, som eide gruppas navn, sa nei. Payne og Green gav da ut albumet Partners under navnet Scherrie and Susaye.

Fra 1986 har Payne deltatt i FLOS (The Former Ladies of the Supremes) og noen andre grupper som har tatt opp arven etter the Supremes. Hun deltok også i Diana Ross' forsøk på en gjenforeningsturne i 2000, Return to Love.Nettstedet Scherriepayneandlyndalaurence.com ; besøkt 13. februar 2016.

Payne har videre en del soloutgivelser, og hun har vært aktiv som låtskriver, inkludert musikalen Ten Good Years.Paynes diskografi på nettstedet Allmusic.com; besøkt 13. februar 2016.

 Referanser 
Biografi  på nettstedet Historymakers.com; besøkt 13. februar 2016.

 Eksterne lenker   




Kategori:Soulmusikere fra USA
Kategori:Sangere fra USA
Kategori:Låtskrivere fra USA
Kategori:Personer fra Detroit